Rita Akpan
Rita Akpan (amụrụ ya n'afọ irí abụọ na asatọ Septemba 1944) bụ onye nkuzi Naijiria bụ onye bụ Minista Federal nke Women Affairs na kọmitii nke Onye isi ala Olusegun Obasanjo n'etiti July 2003 na June 2005.

Ihe ndị mere n'oge gara aga 
A mụrụ Rita Akpan n'afo iri abụo na asatọ Septemba 1944 na Akwa-Ibom Steeti. O nwetara nzere Bachelor of Arts Degree na Languages na Master of Art na Education na Mahadum Oregon, Eugene, USA.  Site na 1968 ruo na 1986, ọ rụrụ ọrụ na American International School, Victoria Island, Lagos na Federal Ministry of Education.  Ọ rụrụ ọrụ dị ka Onye isi nke Ngalaba French, Federal Government Girls' College, Calabar, Federal Inspector of French Language na mgbe e mesịrị dị ka osote onye isi, Federal Government Girl College, Calaber.

Akpan bụbu odeakwụkwọ nke Gọọmentị Akwa Ibom Steeti n'oge ọchịchị mbụ nke Gọvanọ Victor Attah. Ọ bụkwa onye otu kansụl n'oge ọchịchị Obong Akpan Isemin.
A họpụtara ya ka ọ bụrụ onye ndụmọdụ pụrụ iche na ozi na ọdịbendị na Gọvanọ Akwa-Ibom Steeti n'afọ 1992.  Ọ rụkwara ọrụ dị ka Kọmishọna Steeti maka Mmụta na 1993 na odeakwụkwọ nke Gọọmentị Steeti, Akwa-Ibom Steeti, n'etiti 1999 na 2000.

Minista na-ahụ maka ihe gbasara ụmụ nwanyị 
N'ọnwa Ọktoba afọ 2004, n'oge ọmụmụ ihe gbasara mmetụta mmekọrịta mmadụ na ibe ya na akụ na ụba nke ịzụ ahịa mmadụ na ọrụ ụmụaka, Akpan kwuru na Naịjirịa bụ mba mbụ na naanị mba dị na West Africa iji mee iwu megide ịzụ ahịa mmadụ.
N'ọnwa Jenụwarị n'afọ 2005, Akpan wepụtara akụkọ nke abụọ gbasara Naịjirịa na Kọmitii Mba Ndị Dị n'Otu maka Ihe Ndị Ruuru Nwatakịrị. O kwuru na Naịjirịa emeela ihe doro anya maka Nzukọ nke Ụmụaka kemgbe ọ gosipụtara akụkọ mbụ ya.

A kọrọ na Onye isi ala Obasanjo enweghị ihu ọma ya dịka onye mmekọ nke Gọvanọ Akwa Ibom Victor Attah, onye Obasanjo na ya enweghị nkwekọrịta.
A chụpụrụ ya n'ọchịchị n'ọnwa Juun afọ 2005.

Edensibia 

Mmadụ ndi di ndụ